Este vorba despre un proiect inițiat de Camera Deputaților.
Proiectul legislativ inițiat de Camera Deputaților prevede ca toate creșele și grădinițele, indiferent dacă sunt din sistemul public sau cel privat, să fie obligate să instaleze sisteme de monitorizare audio și video.
Inițiatorii susțin că propunerea legislativă are la bază creșterea numărului de acte de violență în aceste zone.
Mai mult decât atât, proiectul legislativ prevede ca părinții să poată avea acces la imaginile pe care le transmit sistemele de monitorizare audio și video, pe perioada în care copiii sunt în incinta unității de învățământ.
Totodată, proiectul nu stabilește că este necesar consimțământul părților vizate de sistemul de monitorizare a spațiilor de educație.
Pentru a intra în vigoare, proiectul legislativ trebuie să treacă de Parlament, să meargă la promulgare la președintele României și ulterior să fie publicat în Monitorul Oficial.